**1. A feladat az ókori Róma történetével kapcsolatos.**

**Oldja meg a feladatokat a Julius Caesarra vonatkozó forrásrészletek és ismeretei segítségével!** (Elemenként 1 pont.)

**A)** „Cicero [a neves szónok és politikus] […] pontosan tudta, hogy Caesar […] modora

mögött milyen erőszakos és hatalomra vágyó jellem rejtőzik. […] »Mégis, mikor látom

– mondotta –, mennyi gonddal fésülködik, és mint simítja le egyetlen ujjával a haját,

nem tudom elhinni, hogy ez a férfi olyan gonosz dolgot forgasson agyában, mint a

római alkotmány szétzúzása.«”

**B)** „Róma lakosai meghajoltak Caesar [hadi] szerencséje előtt, s mivel a

polgárháborútól és a vele járó bajoktól némiképpen fellélegeztek, hajlandóak voltak

elviselni az egy ember uralmát jelentő igát. Caesarnak élete végéig tartó ...[**b)**]…-i

hatalmat szavaztak meg, ami nyíltan bevallott zsarnoki uralmat jelentett, mivel az így

ráruházott hatalom birtokában senkinek nem tartozott politikai felelősséggel.”

**C)** „Mikor [Antonius, az egyik consul] futva jött a forum felől, a tömeg utat engedett

neki. Kezében babérágakból font diadémát [fejdíszt] tartott, és odanyújtotta

Caesarnak. Erőltetett taps hangzott, majd midőn Caesar eltolta magától a diadémát, a

tömeg hangosan megtapsolta. Antonius másodszor is odanyújtotta a diadémát, erre

megint csak kevesen tapsoltak, de amikor Caesar másodszor is eltolta magától, újra

felzúgott a taps. Caesar, látva, hogy ez a kísérlet nem járt sikerrel, felkelt székéből, és

úgy rendelkezett, hogy vigyék a koszorút a Capitoliumra.”

*(Részletek Plutarkhosz Párhuzamos életrajzok című művéből)*

**a) Nevezze meg azt az államformát, amelyre az A) betűjelű forrásrészletben szereplő**

**„római alkotmány” kifejezés utal!**

………………………………………………………..

**b) Melyik szakkifejezés hiányzik a B) betűjelű forrásrészlet b) betűvel jelzett részéből?**

**Karikázza be a helyes válasz sorszámát!**

1. néptribunus 2. dictator 3. senator

**c) Melyik állítás igaz a C) betűjelű forrásrészletben leírtakra vonatkozóan? Karikázza be**

**a helyes válasz sorszámát!**

1. A tömeg a hangos tapssal Caesar győzelmét ünnepelte.

2. A tömeg üdvözölte, hogy Caesar elutasította az egyeduralom jelképét.

3. Caeasar felháborodott azon, hogy babérkoszorút akartak neki adni.

**d) Mivel magyarázható, hogy a nép támogatta Caesar uralmát? Fogalmazzon meg egy**

**választ saját szavaival a forrásrészletek alapján!**

…………………………………………………………………………………………………..

**Megoldás**

**1. Julius Caesar (Elemenként 1 pont, összesen 4 pont.)**

**a)** köztársaság

**b)** 2.

**c)** 2.

**d)** Győzelmeket aratott. / Erős hadsereggel rendelkezett.; Véget vetett a polgárháborúnak. /

Békét teremtett.; Visszautasította a királyi hatalmat.; Képes volt befolyásolni a tömeget.

*(A válasz más megfogalmazásban is elfogadható.)*